Nr. 352/10 din 06.01.2022

**REFERAT DE APROBARE**

*cu privire la*

**Proiectul de hotărâre**

**privind stabilirea unor măsuri cu privire la salariile de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej**

 În baza dispozițiilor art. 11, alin. (1) din Legea-cadru nr. 153/28.06.2017 privind salarizarea personalului plătit din fonduri publice care prevede „ Pentru funcționarii publici și personalul contractual din cadrul familiei ocupaționale ,,Administrație” din aparatul propriu al consiliilor județene, primării și consilii locale și din serviciile publice din subordinea acestora, salariile de bază se stabilesc prin hotărâre a consiliului local, a consiliului județean sau a Consiliului General al Municipiului București, după caz, în urma consultării organizației sindicale reprezentative la nivel de unitate sau, după caz, a reprezentanților salariaților”;

 Văzând prevederile art.3 din H.C.L. nr.89/2017 privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej, modificată și completată prin H.C.L. nr.141/2019 privind modificarea și completarea Anexei 1 la Hotărârea nr.89/2017 privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej, articol care prevede că “Salariile de bază aferente gradației 0 pentru funcțiile prevăzute în Anexa 1 și Anexa 2 se determină prin înmulțirea coeficienților prevăzuți pentru fiecare funcție, cu salariul de bază minim brut pe țară, garantat în plată, în vigoare”;

 Ținând cont de H.G. nr.1071/2021 pentru stabilirea salariului de bază minim brut pe țară garantat în plată care prevede la art.1 că “Începând cu data de 1 ianuarie 2022, salariul de bază minim brut pe ţară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include sporuri şi alte adaosuri, la suma de 2.550 lei lunar, pentru un program normal de lucru în medie de 167,333 ore pe lună, reprezentând 15,239 lei/oră”;

 Având în vedere prevederile legale mai sus menționate, procesul verbal nr. 305/05.01.2022 încheiat în urma negocierii dintre Primarul municipiului Dej și reprezentanții Sindicatului „Edilica” al salariaților din Primăria municipiului Dej și faptul că la fundamentarea bugetului pentru anul 2022 este necesar ca măsurile bugetare să fie aprobate de acte normative;

 În temeiul art.129 alin.(14), art.139 și art.196 alin.(1) lit.b din O.U.G. nr.57/2019 privind Codul administrativ, cu modificările şi completările ulterioare, am inițiat acest proiect de hotărâre privind stabilirea unor măsuri cu privire la salariile de bază pentru funcționarii publici și personalul contractual din cadrul aparatului de specialitate al primarului municipiului Dej și din serviciile publice din subordinea Consiliului local al municipiului Dej.

**P R I M A R**

**Morar Costan**